डिनर के दौरान पूरा परिवार एक साथ होता है, यही वो जगह है जहां सभी एक-दूसरे की बात करते हैं। यहीं पर अच्छी-बुरी बातें होती है। यही वो जगह है जहां पिता-पुत्र का रिश्ता और गहरा होता है। ऐसा हम नहीं बल्कि एक शोध कहता है। इस शोध की मानें तो परिवार के साथ डिनर करने से 80 प्रतिशत से ज्यादा अभिभावकों को लगता है कि वे अपने बच्चों के और अधिक करीब आ रहे हैं। वहीं 70 प्रतिशत बच्चों की मानें तो जब वे साथ में खाना शेयर करते हैं तब पैरेंट्स उनके लिए अधिक महत्वपूर्ण हो जाते हैं।